stanford-oval/wikipedia huggingface dataset:
ฟุตบอลทีมชาติซานมารีโน
แหล่งข้อมูลอื่น

เว็บไซต์ทางการ of the San Marino Football Federation (ในภาษาอิตาลี)
Official team page
San Marino at UEFA
San Marino at FIFA
National TV broadcasting football news
RSSSF Archive of international results 1986–present (list of results)
RSSSF Archive of international Goals and Caps
Reports of all official matches
| ด ค ก ฟุตบอลในประเทศซานมารีโน |
| --- | --- |
สหพันธ์ฟุตบอลซานมารีโน
ทีมชาติ:  ซานมารีโน ผลการแข่งขัน  ทีมบี  ยู-21  ยู-19  ยู-17  หญิง 
ลีก:  กัมโปนาโตซัมมาริเนเซดิกัลโช 
ถ้วย:  โกปปาติตาโน  ซูแปร์โกปปาซัมมาริเนเซ 
การแข่งขันที่ถูกยุบ:  โทรฟีโอเฟเดราเล 
 รายชื่อสโมสร  สนาม  การแข่งขัน 
| ด ค กฟุตบอลทีมชาติของสหภาพสมาคมฟุตบอลยุโรป |
| --- | --- |
ปัจจุบัน:  กรีซ  โครเอเชีย  คอซอวอ  คาซัคสถาน  จอร์เจีย  เช็กเกีย  ซานมารีโน  เซอร์เบีย  ไซปรัส  เดนมาร์ก  ตุรกี  นอร์เวย์  เนเธอร์แลนด์  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส  โปแลนด์  ฝรั่งเศส  ฟินแลนด์  หมู่เกาะแฟโร  มอนเตเนโกร  มอลโดวา  มอลตา  นอร์ทมาซิโดเนีย  ยูเครน  เยอรมนี  ยิบรอลตาร์  รัสเซีย  โรมาเนีย  ลักเซมเบิร์ก  ลัตเวีย  ลิกเตนสไตน์  ลิทัวเนีย  สหราชอาณาจักร นอร์เทิร์นไอร์แลนด์  เวลส์  สกอตแลนด์  อังกฤษ  สเปน  สโลวาเกีย  สโลวีเนีย  สวิตเซอร์แลนด์  สวีเดน  สาธารณรัฐไอร์แลนด์  ออสเตรีย  อันดอร์รา  อาเซอร์ไบจาน  อาร์มีเนีย  อิตาลี  อิสราเอล  เอสโตเนีย  แอลเบเนีย  ไอซ์แลนด์  ฮังการี 
อดีต:  เชโกสโลวาเกีย  เยอรมนีตะวันออก  ไอร์แลนด์ (พ.ศ. 2425–2493)  ซาร์แลนด์  เซอร์เบียและมอนเตเนโกร  สหภาพโซเวียต เครือรัฐเอกราช  ยูโกสลาเวีย
วัดเทียนหมุ

เจดีย์ของวัดเทียนหมุ
วัดเทียนหมุ (เวียดนาม: Chùa Thiên Mụ; วัดนารีสวรรค์) เป็นวัดเก่าแก่ในเมืองเว้ ประเทศเวียดนาม ที่มีความสำคัญทางประวัติศาสตร์และวัฒนธรรม วัดนี้ปรากฎอยู่ในตำนานพื้นถิ่น เพลงพื้นถิ่น และใน กาเดา ที่เกี่ยวกับเมืองเว้ วัดเทียนหมุตั้งอยู่บนเขาห่าเค แขวงเฮืองล็อง เขตฟู้ซวน ห่างไปราว 5 กิโลเมตร (3.1 ไมล์) จากเขตกำแพงเมืองเว้ วัดเทียนหมุสร้างขึ้นโดยจักรพรรดิราชวงศ์เหงียนบนชายฝั่งทางเหนือของแม่น้ำหอม นอกจากนี้ในวัดยังเป็นที่เก็บรักษาและจัดแสดงรถยนต์คันที่ขับภิกษุทิก กว๋าง ดึ๊ก ไปจุดไฟเผาตนจนมรณภาพในเมืองไซ่ง่อนเพื่อประท้วงนโยบายกดขี่ชาวพุทธของเวียดนามใต้ที่นำโดยประธานาธิบดี โง ดิ่ญ เสี่ยม ในเวลานั้น
วัดเทียนหมุสร้างขึ้นในปี ค.ศ. 1601 ตามดำรัสของขุนนางเหงียนองค์แรก เหงียน ฮหว่าง ซึ่งในเวลานั้นเป็นผู้ว่าการนครเถวี่ยนฮว้าหรือเว้ในปัจจุบัน ในพระราชพงศาวดารบันทึกว่า ขณะเหงียน ฮหว่าง กำลังเดินทางสำรวจพื้นที่โดยรอบนครก็ได้ฟังตำนานพื้นถิ่นเกี่ยวกับเทียนหมุ (นารีสวรรค์) ซึ่งเป็นสตรีสูงวัย แต่งกายด้วยชุดสีแดงและน้ำเงินนั่งถูแก้มของเธออยู่ตรงจุดที่ปัจจุบันคือวัดเทียนหมุ เธอทำนายทายทักว่าขุนนางหว่านต่อมาจะเดินทางมาสร้างวัดบนเขาลูกนี้เพื่อสวดขอความเจริญรุ่งเรืองแก่ประเทศ หลังเธอกล่าวเสร็จก็หายวับไป หลังฮหว่างได้ฟังเช่นนี้จึงมีคำสั่งให้สร้างวัดเทียนหมุขึ้น นารีสวรรค์เทียนหมุนี้มีการตั้งข้อสันนิษฐานว่าดัดแปลงมาจากเทวีโพนคร ซึ่งเป็นเทวีของชาวจามดั้งเดิม
เจดีย์สูงเจ็ดชั้นของวัดเทียนหมุมีชื่อว่าเจดีย์เฟื้อกเซวียน (Phước Duyên) สร้างขึ้นโดยจักรพรรดิเถี่ยว จิ ในปี 1844 ในชื่อเจดีย์ถู่เญิน (Từ Nhân) เจดีย์สร้างขึ้นจากอิฐและมีความสูง 21 เมตร มีลักษณะแปลนเป็นรูปแปดเหลี่ยม ความสูงเจ็ดชั้นของเจดีย์นั้นแทนพระพุทธเจ้าเจ็ดพระองค์ และมักได้รับการยอมรับให้เป็นสัญลักษณ์ของเมืองเว้อย่างไม่เป็นทางการ
มีววิง (เทคนิคการปรับโครงสร้างใบหน้า)

การมีววิง (อังกฤษ: Mewing) เป็นหนึ่งในรูปแบบของการฝึกท่าทางในช่องปากที่มีจุดประสงค์เพื่อปรับปรุงโครงสร้างขากรรไกรและใบหน้า  ได้รับการตั้งชื่อตามไมค์และจอห์น มีว ทันตแพทย์จัดฟันชาวอังกฤษซึ่งเป็นที่ถกเถียงกันในวงการ ผู้คิดค้นเทคนิคนี้โดยเป็นส่วนหนึ่งของการปฏิบัติที่พวกเขาเรียกว่าออร์โธโทรปิกส์ (Orthopedics) โดยเกี่ยวข้องกับการวางลิ้นไว้ที่เพดานปากและใช้แรงดันขึ้น โดยมีจุดประสงค์เพื่อปรับเปลี่ยนโครงสร้างของขากรรไกร   ไม่มีงานวิจัยทางวิทยาศาสตร์ที่น่าเชื่อถือใด ๆ พิสูจน์ถึงประสิทธิภาพของออร์โธโทรปิกส์ได้  ตั้งแต่ ค.ศ. 2019 มีววิงได้รับการรายงานข่าวจากสื่ออย่างกว้างขวางเนื่องจากมีกระแสไวรัลบนโซเชียลมีเดีย  โดยเฉพาะในวัฒนธรรมย่อยอินเซลและลุคส์แมกซ์ซิง (looksmaxxing) 
ในขณะที่เทคนิคนี้ได้รับการกล่าวอ้างถึงข้อสรุปที่น่าเชื่อถือ  ทันตแพทย์จัดฟันจำนวนมากเชื่อว่าการมีววิงยังไม่มีหลักฐานว่าเป็นวิธีทางเลือกในการรักษาแทนการผ่าตัดจัดฟันได้  ไมค์ มีวถูกขับออกจากสมาคมทันตกรรมจัดฟันแห่งอังกฤษ  และกำลังเผชิญกับการพิจารณาคดีประพฤติมิชอบเนื่องจากอาจก่อให้เกิดอันตรายต่อผู้ป่วยเด็กที่เข้ารับการรักษาของเขา
ในสื่อต่าง ๆ

เทคนิคนี้ถูกใช้เป็นอินเทอร์เน็ตมีม บนแพลตฟอร์มโซเชียลมีเดีย เช่นติ๊กต็อก ผู้สร้างเนื้อหาชี้ไปที่กรามเพื่อสื่อถึงการมีววิง[ต้องการอ้างอิง]
นกแขกเต้า

| นกแขกเต้า |
| --- | --- |

เพศเมีย (ซ้าย) เพศผู้ (ขวา)
สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก 
อันดับ:: นกแก้ว Psittaciformes
วงศ์:: Psittaculidae 
สกุล:: Psittacula  (Linnaeus, 1758)
สปีชีส์:: Psittacula alexandri
ชื่อทวินาม
Psittacula alexandri (Linnaeus, 1758)


แผนที่แสดงการกระจายพันธุ์ตามชนิดย่อยของ 'Psittacula alexandri
ชื่อพ้อง
 Psittacus alexandri Linnaeus, 1758
นกแขกเต้า (ชื่อวิทยาศาสตร์: Psittacula alexandri, Red-breasted parakeet) เป็นนกแก้วพื้นเมืองในเอเชียตะวันออกเฉียงใต้ เป็นหนึ่งในสายพันธุ์ที่พบได้ทั่วไปในสกุลนี้ และเป็นสายพันธุ์ที่มีรูปแบบหลากหลายตามภูมิศาสตร์ที่สุด สามารถระบุได้ง่ายจากจุดสีแดงขนาดใหญ่ที่หน้าอก นกแขกเต้าสกุลย่อยส่วนใหญ่อยู่บนเกาะเล็ก ๆ หรือกลุ่มเกาะในอินโดนีเซีย ชนิดย่ยอหนึ่งปรากฏในหมู่เกาะอันดามัน และอีกชนิดย่อยหนึ่งพบในเอเชียตะวันออกเฉียงใต้ภาคพื้นทวีปและขยายถึงพื้นที่ตะวันออกเฉียงเหนือของเอเชียใต้ที่ตีนเขาหิมาลัย นกสายพันธุ์บนเกาะบางสายพันธุ์อาจตกอยู่ในอันตรายจากการค้าขายนกป่า นกสายพันธุ์ต้นแบบในเกาะชวาเสี่ยงต่อการสูญพันธุ์
ประชากรเร่ร่อนของนกชนิดนี้ปรากฏในนครอย่างมุมไบและสิงคโปร์ ส่วนจำนวนน้อยปรากฏในนครอื่นอย่างเจนไนและเบงคลูรูในประเทศอินเดีย
อนุกรมวิธาน

นกแขกเต้าได้รับการบรรจุอย่างเป็นทางการใน ค.ศ. 1758 ผ่าน Systema Naturae ฉบับที่ 10 ของคาร์ล ลินเนียส นักธรรมชาตินิยมชาวสวีเดน เขาจัดให้นกแก้วชนิดนี้กับชนิดอื่น ๆ ทั้งหมดเข้าในสกุล Psittacus และตั้งชื่อทวินาม Psittacus alexandri. ชนิดต้นแบบอยู่ในเกาะชวา ปัจจุบันนกแขกเต้าจัดให้อยู่ในสกุล Psittacula ที่ประดิษฐ์ใน ค.ศ. 1800 โดยฌอร์ฌ กูวีเยร์ นักธรรมชาตินิยมชาวฝรั่งเศส ชื่อสกุลเป็นศัพท์ภาษาละตินที่ใช้เรียกสิ่งเล็กว่า psittacus แปลว่า "นกแก้ว" ส่วนคำระบุชนิด alexandri มาจากอเล็กซานเดอร์มหาราชผู้ที่ทหารของเขานำนกแขกเต้ามาสู่กรีซ
ปัจจุบัน นกแขกเต้ามีชนิดย่อยที่ได้รับการรับรองดังนี้:
P. a. fasciata (Müller, PLS, 1776) – อินเดียเหนือถึงจีนตอนใต้และอินโดจีน
P. a. abbotti (Oberholser, 1919) – หมู่เกาะอันดามัน
P. a. cala (Oberholser, 1912) – เกาะซีเมอลูเวอ (สุมาตรเหนือทางตะวันตก)
P. a. major (Richmond, 1902) – หมู่เกาะลาเซียและบาบี (สุมาตรเหนือทางตะวันตก)
P. a. perionca (Oberholser, 1912) – เกาะนียัซ (สุมาตรเหนือทางตะวันตก)
P. a. alexandri (Linnaeus, 1758) – เกาะชวา, เกาะบาหลี และบอร์เนียวใต้
P. a. dammermani Chasen & Kloss, 1932 – หมู่เกาะการีมุนจาวา  (ชวากลางตอนเหนือ)
P. a. kangeanensis Hoogerwerf, 1962 – หมู่เกาะกาเงอัน (บาหลีตอนเหนือ)
ลักษณะ

นกชนิดนี้มีลำตัวขนาด 35 เซนติเมตร หัวใหญ่ คอสั้น หางยาวแหลม ขนปกคลุมลำตัวสีสันสดใสตัวผู้ลำตัวด้านบนสีเขียว ลำตัวด้านล่างมีสีเขียวอ่อนอมฟ้า บริเวณอกสีชมพูแก้มส้ม หัวสีม่วงแกมเทาหน้าผากมีแถบสีดำคาดไปจรดตาทั้งสองข้าง และมีแถบสีดำลากจากโคนปากไปถึงแก้ม จะงอยปากบนสีแดงสด จะงอยปากล่างสีดำ ส่วนตัวเมียต่างจากตัวผู้ตรงที่หัวเป็นสีน้ำเงินแกมเทาจะงอยปากบนสีดำสนิท
การกระจายพันธุ์และถิ่นอาศัย

นกแขกเต้าพบได้ในประเทศอินเดีย พม่า ไทย ลาว กัมพูชา และ เวียดนาม ในประเทศไทยพบได้ทั่วไปทุกภาค ยกเว้นภาคใต้ที่พบน้อยมาก อาศัยอยู่ในป่าโปร่ง ตั้งแต่พื้นราบไปจนถึงระดับความสูง 1,200 เมตรจากระดับน้ำทะเล
พฤติกรรม

อาหารของนกแขกเต้าได้แก่  ลูกไม้ป่า ผลไม้ ยอดไม้ น้ำต้อย และ แมลงขนาดเล็กบางชนิด ชอบอยู่รวมกันเป็นฝูงใหญ่ หากินอยู่บนต้นไม้ นกแขกเต้าวางไข่ครั้งละ 3-4 ฟอง มีระยะฟักไข่นาน 28 วัน
สถานะการอนุรักษ์

เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
แหล่งข้อมูลอื่น

Oriental Bird Images: Red-breasted Parakeet (selected photos)
| --- | --- |
การแยกแยะหน่วยอนุกรมวิธาน:  Wikidata: Q682379  Wikispecies: Psittacula alexandri  ADW: Psittacula_alexandri  Avibase: AC2576A1A8D7096B  BirdLife: 22685505  eBird: rebpar4  EoL: 1177942  GBIF: 5229045  iNaturalist: 18901  IRMNG: 10654390  ITIS: 177641  IUCN: 22685505  NBN: NHMSYS0001689618  NCBI: 232635  Species+: 9123  Xeno-canto: Psittacula-alexandri 
นกแขกเต้าตัวผู้
รายชื่อฐานทัพเรือและค่ายทหารในสังกัดกองทัพเรือไทย

ฐานทัพเรือพังงา รับผิดชอบพื้นที่ในทะเลอันดามัน
รายชื่อ ฐานทัพเรือ และ ค่ายทหาร ในสังกัดกองทัพเรือไทย เป็นที่ตั้งทางทหารของกองทัพเรือไทย
ฐานทัพเรือ

ฐานทัพเรือกรุงเทพ แขวงศิริราช เขตบางกอกน้อย กรุงเทพมหานคร ที่ตั้งของ
ท่าเทียบเรือป้อมพระจุลจอมเกล้า
หอประชุมกองทัพเรือ
ฐานทัพเรือสัตหีบ ตำบลสัตหีบ อำเภอสัตหีบ จังหวัดชลบุรี ที่ตั้งของ
ท่าเทียบเรือแหลมเทียน
ท่าเทียบเรือน้ำลึกจุกเสม็ด
สถานีตรวจสอบและลบล้างแม่เหล็กเรือ
ฐานส่งกำลังบำรุงทหารเรือตราด ตำบลคลองใหญ่ อำเภอแหลมงอบ จังหวัดตราด ที่ตั้งของ
หมวดเรือลาดตระเวนชายแดนส่วนที่ 1
หมวดเรือลาดตระเวนชายแดนส่วนที่ 2
กองพันทหารราบที่ 6 กรมทหารราบที่ 2 กองพลนาวิกโยธิน
ฐานทัพเรือสงขลา ตำบลบ่อยาง อำเภอเมืองสงขลา จังหวัดสงขลา ที่ตั้งของ
ท่าเทียบเรือฐานทัพเรือสงขลา
สนามบินทหารเรือสงขลา
ฐานทัพเรือพังงา ตำบลลำแก่น อำเภอท้ายเหมือง จังหวัดพังงา ที่ตั้งของ
ท่าเทียบเรือทับละมุ
สถานีเรือ > ทะเล

สถานีเรือสมุย ตำบลลิปะน้อย อำเภอเกาะสมุย จังหวัดสุราษฎร์ธานี
สถานีเรือละงู ตำบลแหลมสน อำเภอละงู จังหวัดสตูล
สถานีเรือระนอง ตำบลปากน้ำ อำเภอเมือง จังหวัดระนอง
สถานีเรือ > ลำน้ำ

สถานีเรือเชียงแสน อำเภอเชียงแสน จังหวัดเชียงราย
ที่ตั้งกองบังคับการเขตเชียงราย
สถานีเรือเชียงของ อำเภอเชียงของ จังหวัดเชียงราย
สถานีเรือเชียงคาน อำเภอเชียงคาน จังหวัดเลย
สถานีเรือสังคม อำเภอสังคม จังหวัดหนองคาย
สถานีเรือหนองคาย อำเภอเมืองหนองคาย จังหวัดหนองคาย
สถานีเรือรัตนวาปี อำเภอรัตนวาปี จังหวัดหนองคาย
หน่วยเรือโพนพิสัย อำเภอโพนพิสัย จังหวัดหนองคาย	หน่วยเรือ
สถานีเรือศรีเชียงใหม่ อำเภอศรีเชียงใหม่ จังหวัดหนองคาย
ที่ตั้งกองบังคับการเขตหนองคาย
สถานีเรือบึงกาฬ อำเภอเมืองบึงกาฬ จังหวัดบึงกาฬ
สถานีเรือบ้านแพง อำเภอบ้านแพง จังหวัดนครพนม
สถานีเรือนครพนม อำเภอเมืองนครพนม จังหวัดนครพนม
สถานีเรือธาตุพนม อำเภอธาตุพนม จังหวัดนครพนม
สถานีเรือมุกดาหาร อำเภอเมืองมุกดาหาร จังหวัดมุกดาหาร
สถานีเรือเขมราฐ อำเภอเขมราฐ จังหวัดอุบลราชธานี
ที่ตั้งกองบังคับการเขตอุบลราชธานี
สถานีเรือโขงเจียม อำเภอโขงเจียม จังหวัดอุบลราชธานี
สถานีการบิน

สนามบินอู่ตะเภา กองการบินทหารเรือ ตำบลพลา อำเภอบ้านฉาง จังหวัดระยอง
สถานีการบิน ฐานทัพเรือสงขลา ตำบลบ่อยาง อำเภอเมืองสงขลา จังหวัดสงขลา
ค่ายทหาร

ค่ายทหารสำหรับกำลังทางบกของกองทัพเรือ จะอยู่ในความดูแลของหน่วยบัญชาการนาวิกโยธิน และหน่วยเฉพาะกิจทหารพรานนาวิกโยธิน มีดังนี้
ค่ายกรมหลวงชุมพร ตำบลสัตหีบ อำเภอสัตหีบ จังหวัดชลบุรี ตั้งตามพระนามพระเจ้าบรมวงศ์เธอ กรมหลวงชุมพรเขตอุดมศักดิ์ ที่ตั้งหน่วย
หน่วยบัญชาการนาวิกโยธิน
ศูนย์การฝึก หน่วยบัญชาการนาวิกโยธิน
กรมรักษาความปลอดภัย หน่วยบัญชาการนาวิกโยธิน
กองพันทหารปืนใหญ่เบากระสุนวิถีโค้งที่ 1 กรมทหารปืนใหญ่ กองพลนาวิกโยธิน
กรมสนับสนุน กองพลนาวิกโยธิน
กองพันทหารขนส่ง กรมสนับสนุน กองพลนาวิกโยธิน
กองพันซ่อมบำรุง กรมสนับสนุน กองพลนาวิกโยธิน
กองพันพยาบาล กรมสนับสนุน กองพลนาวิกโยธิน
กองร้อยส่งกำลังและบริการ กรมสนับสนุน กองพลนาวิกโยธิน
กองพันทหารช่าง กองพลนาวิกโยธิน
กองพันทหารสื่อสาร กองพลนาวิกโยธิน
ค่ายพระมหาเจษฎาราชเจ้า (ค่ายแสมสาร) ตำบลพลูตาหลวง อำเภอสัตหีบ จังหวัดชลบุรี ตั้งตามพระราชสมัญญาของพระบาทสมเด็จพระนั่งเกล้าเจ้าอยู่หัว ที่ตั้งหน่วย
กองพลนาวิกโยธิน หน่วยบัญชาการนาวิกโยธิน
กรมทหารราบที่ 1 กองพลนาวิกโยธิน
กองพันทหารราบที่ 1 รักษาพระองค์ กรมทหารราบที่ 1 กองพลนาวิกโยธิน
กองพันทหารราบที่ 3 กรมทหารราบที่ 1 กองพลนาวิกโยธิน
กองพันทหารราบที่ 5 กรมทหารราบที่ 2 กองพลนาวิกโยธิน
กองพันรถถัง กองพลนาวิกโยธิน
กองร้อยกองบัญชาการ กองพลนาวิกโยธิน
กองร้อยสารวัตร กองพลนาวิกโยธิน
ค่ายตากสิน ตำบลวัดใหม่ อำเภอเมืองจันทบุรี จังหวัดจันทบุรี ตั้งตามพระนามสมเด็จพระเจ้าตากสินมหาราช ที่ตั้งหน่วย
กองพันทหารราบที่ 2 กรมทหารราบที่ 1 กองพลนาวิกโยธิน
กองบัญชาการป้องกันชายแดนจันทบุรีและตราด
ค่ายจุฬาภรณ์ ตำบลโคกเคียน อำเภอเมืองนราธิวาส จังหวัดนราธิวาส ตั้งตามพระนามสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ที่ตั้งหน่วย
กรมทหารราบที่ 3 กองพลนาวิกโยธิน
กองพันทหารราบที่ 9 รักษาพระองค์ กรมทหารราบที่ 3 กองพลนาวิกโยธิน
ค่ายมหาสุรสิงหนาท ตำบลตะพง อำเภอเมืองระยอง จังหวัดระยอง ตั้งตามพระนามสมเด็จพระบวรราชเจ้ามหาสุรสิงหนาท ที่ตั้งหน่วย
กองพันทหารราบที่ 7 กรมทหารราบที่ 3 กองพลนาวิกโยธิน
ค่ายกรมหลวงสงขลานครินทร์ ตำบลบ่อยาง อำเภอเมือง จังหวัดสงขลา ตั้งตามพระนามสมเด็จพระมหิตลาธิเบศร อดุลยเดชวิกรม พระบรมราชชนก ที่ตั้งหน่วย
กองพันทหารราบที่ 8 กรมทหารราบที่ 3 กองพลนาวิกโยธิน
ค่ายเทวาพิทักษ์ ตำบลโป่งน้ำร้อน อำเภอโป่งน้ำร้อน จังหวัดจันทบุรี ที่ตั้งหน่วย
หน่วยเฉพาะกิจทหารพรานนาวิกโยธิน
สนามฝึก

สนามฝึกของกองทัพเรือ และหน่วยบัญชาการนาวิกโยธินที่มีการเปิดเผยและสืบค้นได้ มีดังนี้
สนามฝึก > กองทัพเรือ

สนามฝึกกองทัพเรือ หมายเลข 11 ทิศตะวันออกของเกาะสมุย อำเภอเกาะสมุย จังหวัดสุราษฎร์ธานี
สนามฝึกกองทัพเรือ หมายเลข 12 บ้านพังงอน ตำบลทับไทร อำเภอโป่งน้ำร้อน จังหวัดจันทบุรี
สนามฝึกกองทัพเรือ หมายเลข 15 หาดยาว ตำบลแสมสาร อำเภอสัตหีบ จังหวัดชลบุรี
สนามฝึกกองทัพเรือ หมายเลข 16 บ้านจันเขลม ตำบลจันทเขลม อำเภอเขาคิชฌกูฏ จังหวัดจันทบุรี
สนามฝึก > นาวิกโยธิน

สนามฝึกนาวิกโยธิน หมายเลข 8 กองพันลาดตระเวน กองพลนาวิกโยธิน บ้านทุ่งโปร่ง อำเภอสัตหีบ จังหวัดชลบุรี
สนามฝึกนาวิกโยธิน หมายเลข 11 ทุ่งอ้ายโลก ตำบลปัถวี อำเภอมะขาม จังหวัดจันทบุรี
ดูเพิ่ม

รายชื่อค่ายทหารในสังกัดกองทัพบกไทย
สถานีเรือเชียงของ หน่วยเรือรักษาความสงบเรียบร้อยตามลำแม่น้ำโขง
ค่ายแสมสารที่ใช้งานโดยกองทัพสหรัฐ ก่อนจะได้พระราชทานนามใหม่ว่าค่ายพระมหาเจษฎาราชเจ้า
การฝึกร่วมคอบร้าโกลด์บริเวณสนามฝึกกองทัพเรือ หมายเลข 15 หาดยาว
การฝึกร่วมคอบร้าโกลด์บริเวณสนามฝึกกองทัพเรือ หมายเลข 16 บ้านจันทเขลม
ดิดยูโนว์แดตแธรซ์อะทันเนิลอันเดอร์โอเชียนบูลวาร์ด

สตูดิโออัลบั้มโดยลานา เดล เรย์ ใน ค.ศ. 2023
ดิดยูโนว์แดตแธรซ์อะทันเนิลอันเดอร์โอเชียนบูลวาร์ด (อังกฤษ: Did You Know That There's a Tunnel Under Ocean Blvd) เป็นอัลบั้มสตูดิโอลำดับที่ 9 ของนักร้องและนักแต่งเพลงชาวอเมริกัน ลานา เดล เรย์ วางจำหน่ายเมื่อวันที่ 24 มีนาคม ค.ศ. 2023 โดยอินเตอร์สโคปเรเคิดส์ และโพลีดอร์เรเคิดส์ อัลบั้มนี้มีผู้ผลิตคือ เดล เรย์, ไมก์ เฮอร์โมซา, แจ็ก แอนโตนอฟฟ์, ดรูว์ อีริกสัน, แซ็ก ดอว์ส และเบนจิ อัลบั้มนี้มีศิลปินที่ร่วมงานกับงจอน แบติสต์, บลีเชอส์, ฟาเธอร์ จอห์น มิสตี, ทอมมี เจนนิสิส, ซิมล์ และไรโอปี
อัลบั้มนี้ได้รับคำวิจารณ์ในเชิงบวกจากนักวิจารณ์เพลง โดยส่วนใหญ่ยกย่องบทประพันธ์เพลงของเดล เรย์ และบางส่วนวิจารณ์การผลิตของอัลบั้ม อัลบั้มนี้ได้รับการจัดอันดับให้เป็นหนึ่งในอัลบั้มที่ดีที่สุดในปี 2023 โดยสื่อต่าง ๆ ส่วนในด้านการค้า อัลบั้มนี้ขึ้นสู่อันดับหนึ่งในชาร์ตเพลงใน 8 ประเทศและติด 5 อันดับสูงสุดในกว่า 20 ประเทศ รวมถึงสหรัฐ ซึ่งขึ้นถึงอันดับสามในบิลบอร์ด 200 ของสหรัฐ
อัลบั้มนี้มีซิงเกิล 2 เพลงและซิงเกิลประชาสัมพันธ์ 1 เพลงก่อนออกจำหน่าย โดยเพลงชื่อเดียวกับอัลบั้มออกจำหน่ายเป็นซิงเกิลนำในวันที่ 7 ธันวาคม ค.ศ. 2022 ส่วนเพลง "เอแอนด์ดับเบิลยู" ออกจำหน่ายเป็นซิงเกิลที่สองในวันที่ 14 กุมภาพันธ์ ค.ศ. 2023 ซิงเกิลที่สาม "เดอะแกรนส์" ออกจำหน่ายในหนึ่งเดือนต่อมาในวันที่ 14 มีนาคม ค.ศ. 2023 อัลบั้มนี้ได้รับการเสนอชื่อเข้าชิงรางวัลอัลบั้มแห่งปีและอัลบั้มเพลงอัลเทอร์เนทีฟยอดเยี่ยมในงานประกาศผลรางวัลแกรมมีประจำปีครั้งที่ 66 ส่วนซิงเกิลที่สี่ "แคนดีเนกลิซ" ออกจำหน่ายในวันที่ 6 ตุลาคม ค.ศ. 2023
การตอบรับเชิงวิจารณ์ > รายการอันดับสิ้นปี

| นักวิจารณ์/สื่อสิ่งพิมพ์ | รายการ | อันดับ | อ้างอิง |
| --- | --- | --- | --- |
| บิลบอร์ด | 50 อัลบั้มยอดเยี่ยมแห่งปี 2023 | 9 |  |
| แดดซ์ | 20 อัลบั้มยอดเยี่ยมแห่งปี 2023 | 1 |  |
| เอนเตอร์เทนเมนต์วีกลี | 10 อัลบั้มยอดเยี่ยมแห่งปี 2023 | 6 |  |
| ดิอินดีเพ็นเดนต์ | 30 อัลบั้มยอดเยี่ยมแห่งปี 2023 | 8 |  |
| ลอสแอนเจลิสไทมส์ | 20 อัลบั้มยอดเยี่ยมแห่งปี 2023 | 10 |  |
| พีเพิล | 10 อัลบั้มยอดนิยมประจำปี 2023 | 2 |  |
| พิตช์ฟอร์ก | 50 อัลบั้มยอดเยี่ยมแห่งปี 2023 | 11 |  |
| โรลลิงสโตน | 100 อัลบั้มยอดเยี่ยมแห่งปี 2023 | 21 |  |
| สแลตแมกกาซีน | 50 อัลบั้มยอดเยี่ยมแห่งปี 2023 | 1 |  |
| วาไรเอตี | อัลบั้มที่ดีที่สุดแห่งปี 2023 | 2 |  |
รางวัล

ดิดยูโนว์แดตแธรซ์อะทันเนิลอันเดอร์โอเชียนบูลวาร์ด ได้รับการเสนอชื่อเข้าชิงรางวัลอัลบั้มแห่งปีและอัลบั้มอัลเทอร์เนทิฟยอดเยี่ยมในงานประกาศผลรางวัลแกรมมีประจำปีครั้งที่ 66
| องค์กร | ปี | สาขา | ผล | อ้างอิง |
| --- | --- | --- | --- | --- |
| Bestsellery Empiku (โปแลนด์) | 2024 | ดนตรี: ป็อป | เสนอชื่อเข้าชิง |  |
| โกลด์ดาร์บีมิวสิกอะวอดส์ | 2024 | อัลบั้มแห่งปี | เสนอชื่อเข้าชิง |  |
| โกลด์ดาร์บีมิวสิกอะวอดส์ | 2024 | อัลบั้มร็อก/อัลเทอร์เนทิฟยอดเยี่ยม | ชนะ |  |
| รางวัลแกรมมี | 2024 | อัลบั้มแห่งปี | เสนอชื่อเข้าชิง |  |
| รางวัลแกรมมี | 2024 | อัลบั้มอัลเทอร์เนทิฟยอดเยี่ยม | เสนอชื่อเข้าชิง |  |
| เพียวชาร์ตส์อะวอดส์ (ฝรั่งเศส) | 2024 | อัลบั้มสากลแห่งปี | ชนะ |  |
รายชื่อเพลง

| ลำดับ | ชื่อเพลง | ประพันธ์ | ผู้ผลิต | ยาว |
| --- | --- | --- | --- | --- |
| 1. | "The Grants" | Lana Del Rey Mike Hermosa | Del Rey Drew Erickson Zach Dawes | 4:55 |
| 2. | "Did You Know That There's a Tunnel Under Ocean Blvd" | Del Rey Hermosa | Del Rey Hermosa Jack Antonoff Erickson Dawes | 4:45 |
| 3. | "Sweet" | Del Rey Erickson | Del Rey Erickson | 3:36 |
| 4. | "A&W" | Del Rey Antonoff Sam Dew | Del Rey Antonoff | 7:13 |
| 5. | "Judah Smith Interlude" | Del Rey Antonoff Judah Smith | Del Rey Antonoff | 4:36 |
| 6. | "Candy Necklace" (featuring Jon Batiste) | Del Rey Jon Batiste | Del Rey Dawes Nick Waterhouse Ian Doerr | 5:14 |
| 7. | "Jon Batiste Interlude" | Del Rey Batiste | Del Rey Antonoff Dawes | 3:33 |
| 8. | "Kintsugi" | Del Rey Antonoff | Del Rey Antonoff Laura Sisk | 6:18 |
| 9. | "Fingertips" | Del Rey Erickson | Erickson | 5:48 |
| 10. | "Paris, Texas" (featuring SYML) | Del Rey Brian Fennell | Del Rey Antonoff | 3:26 |
| 11. | "Grandfather Please Stand on the Shoulders of My Father While He's Deep-Sea Fishing" | Del Rey Riopy | Del Rey Antonoff | 4:00 |
| 12. | "Let the Light In" (featuring Father John Misty) | Del Rey Hermosa Benji Lysaght | Del Rey Erickson Hermosa | 4:38 |
| 13. | "Margaret" (featuring Bleachers) | Del Rey Antonoff | Del Rey Antonoff | 5:39 |
| 14. | "Fishtail" | Del Rey Antonoff Aljosha Frederick Konstanty Ann Tomberlin | Del Rey Antonoff | 4:02 |
| 15. | "Peppers" (featuring Tommy Genesis) | Del Rey Genesis Hermosa Lysaght | Del Rey Antonoff Lysaght Father | 4:08 |
| 16. | "Taco Truck x VB" | Del Rey Antonoff Hermosa | Del Rey Antonoff | 5:53 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 77:43 |
หมายเหตุ
^[a]  หมายถึงผู้ผลิตเพิ่มเติม
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Brazil (Pro-Música Brasil) | Platinum | 40,000‡ |
| Canada (Music Canada) | Gold | 40,000‡ |
| France (SNEP) | Gold | 50,000‡ |
| Poland (ZPAV) | Platinum | 20,000‡ |
| United Kingdom (BPI) | Gold | 100,000‡ |
 ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | ค่าย | รูปแบบ | อ้างอิง |
| --- | --- | --- | --- | --- |
| ทั่วโลก | 24 มีนาคม 2023 | อินเตอร์สโคป โพลีดอร์ | ซีดี ดิจิทัลดาวน์โหลด สตรีมมิง ไวนิล เทป |  |
| ญี่ปุ่น | 31 มีนาคม 2023 | ยูนิเวอร์แซลมิวสิกเจแปน | ซีดี |  |
นกกระตั้วเล็กหงอนเหลือง

| นกกระตั้วเล็กหงอนเหลือง |
| --- | --- |

นกกระตั้วเล็กหงอนเหลือง ถูกตัดปีกที่สวนสัตว์กว่างโจว
สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
CITES Appendix I (CITES)
การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก 
อันดับ:: นกแก้ว Psittaciformes
วงศ์:: นกกระตั้ว Cacatuidae
สกุล:: Cacatua 
สกุลย่อย:: Cacatua  (จีเมลิน เจ.เอฟ, 1788)
สปีชีส์:: Cacatua sulphurea
ชื่อทวินาม
Cacatua sulphurea (จีเมลิน เจ.เอฟ, 1788)


ขอบเขตพื้นเมือง (สีน้ำเงิน) และขอบเขตที่แนะนำ (สีแดง) ของ C. sulphurea
นกกระตั้วเล็กหงอนเหลือง หรือ นกคอกคาทูหงอนเหลือง (อังกฤษ: Yellow-crested cockatoo, lesser sulphur-crested cockatoo; ชื่อวิทยาศาสตร์: Cacatua sulphurea) เป็นนกกระตั้วขนาดกลาง (มีความยาวประมาณ 34 เซนติเมตร) มีขนสีขาว ผิวรอบดวงตาสีขาวอมฟ้า เท้าเป็นสีเทา จงอยปากสีดำ และหงอนสีเหลืองหรือส้มที่สามารถพับเก็บได้ ตัวผู้และตัวเมียมีลักษณะคล้ายกัน
นกกระตั้วเล็กหงอนเหลืองพบในพื้นที่ป่าและพื้นที่เพาะปลูกของ ติมอร์ตะวันออก และเกาะต่าง ๆ ของ อินโดนีเซีย เช่น สุลาเวสี และ หมู่เกาะซุนดาน้อย นกชนิดนี้อาจถูกเข้าใจผิดว่าเป็นนกกระตั้วใหญ่หงอนเหลืองที่มีจำนวนมากกว่า ซึ่งพบได้ในบริเวณที่อยู่ทางตะวันออกมากกว่า โดยสามารถแยกได้จากการไม่มีสีเหลืองอ่อนที่แก้ม (แม้ว่านกกระตั้วใหญ่หงอนเหลืองบางตัวอาจมีรอยสีเหลืองปรากฏ) นอกจากนี้หงอนของนกกระตั้วเล็กหงอนเหลืองจะมีสีที่สว่างกว่า ใกล้เคียงกับสีส้มมากกว่า นกกระตั้วหงอนส้มซึ่งเคยถูกจัดให้เป็นชนิดย่อยของนกกระตั้วเล็กหงอนเหลืองก็มีความคล้ายคลึงกัน แต่มีหงอนสีส้มและพบได้เฉพาะบนเกาะซุมบา เท่านั้น
อาหารของนกกระตั้วเล็กหงอนเหลืองส่วนใหญ่ประกอบด้วยเมล็ดพืช ยอดอ่อน ผลไม้ ถั่ว และพืชสมุนไพรต่าง ๆ
อนุกรมวิธาน

ในศตวรรษที่ 18 นกกระตั้วเล็กหงอนเหลืองถูกนำเข้ามาในยุโรปเป็นสัตว์เลี้ยง และมีนักธรรมชาติวิทยาหลายคนบรรยายลักษณะของนกเหล่านี้ ในปี ค.ศ. 1738 นักธรรมชาติวิทยาชาวอังกฤษ เอลีซาร์ อัลบิน ได้บรรยายและวาดภาพ "นกกระตั้วหรือปากนกแก้วหงอนขาว" ไว้ในหนังสือของเขาเรื่อง A Natural History of Birds จากนกที่จัดแสดงที่โรงเตี๊ยม "The Tiger" บน ทาวเวอร์ฮิลล์ ในลอนดอน ในปี ค.ศ. 1760 นักสัตววิทยาชาวฝรั่งเศส มาตูแร็ง ฌัก บริสสัน ได้บรรยาย "Le Kakatoes à hupe jaune" ไว้ในหนังสือของเขา Onithologie โดยอิงจากนกที่มีชีวิตที่เขาเคยเห็นในปารีส ต่อมาในปี ค.ศ. 1764 จอร์จ เอ็ดเวิร์ดส์ ได้บรรยาย "นกกระตั้วขนาดเล็กหงอนสีเหลือง" ในหนังสือ Gleanings of natural history โดยอิงจากนกเลี้ยงที่บ้านในเอสเซ็กซ์ และในปี ค.ศ. 1779 นักวิทยาศาสตร์หลากหลายสาขาชาวฝรั่งเศส ฌอร์ฌ-หลุยส์ เลคเลิร์ค, คอมต์ เดอ บุฟฟอน ได้บรรยายนกชนิดนี้ในหนังสือของเขา Histoire Naturelle des Oiseaux
เมื่อ โยฮันน์ ฟรีดริช กเมลิน นักธรรมชาติวิทยาชาวเยอรมัน ปรับปรุงและขยาย Systema Naturae ของ คอล ฟ็อน ลินเนีย ในปี ค.ศ. 1788 เขาได้รวมเอานกกระตั้วเล็กหงอนเหลืองเข้าไว้ด้วย โดยอ้างอิงจากคำบรรยายของนักธรรมชาติวิทยาก่อนหน้า เขาได้จัดนกกระตั้วเล็กหงอนเหลืองให้อยู่ในสกุล Psittacus และตั้งชื่อทวินามว่า Psittacus sulphureus โดย สถานที่ต้นแบบ ของนกกระตั้วเล็กหงอนเหลืองคือนเกาะ สุลาเวสี ประเทศอินโดนีเซีย ปัจจุบัน นกกระตั้วเล็กหงอนเหลืองเป็นหนึ่งใน 11 ชนิดที่ถูกจัดให้อยู่ในสกุล Cacatua ซึ่งได้รับการตั้งชื่อโดย หลุยส์ ปิแอร์ วิโยต์ ในปี ค.ศ. 1817
ตามการจัดจำแนกของ International Ornithological Congress มีการยอมรับชนิดย่อย 5 ชนิดของนกกระตั้วเล็กหงอนเหลือง:
C. s. sulphurea (nominate subspecies) (Gmelin, JF, 1788) – เกาะสุลาเวสี และเกาะใกล้เคียงอย่าง มูนา และ บูตุง
C. s. abbotti (นกกระตั้วเล็กหงอนเหลืองของแอ๊บบอต) (Oberholser, 1917) – หมู่เกาะมาซาเล็มบู
C. s. djampeana Hartert, E, 1897 – ตันฮาจัมเปีย และ หมู่เกาะตุคังเบซี
C. s. occidentalis Hartert, E, 1898 – หมู่เกาะซุนดาน้อยตะวันตกและกลาง (ลอมบอก, ซุมบาวา, เกาะโคโมโด, พาดาร์, รินจา, ฟลอเรส, ปันตาร์ และ อลอร์)
C. s. parvula (นกกระตั้วเล็กหงอนเหลืองติมอร์) (Bonaparte, 1850) – หมู่เกาะซุนดาน้อยกลาง (โรตี, เซเมา และ ติมอร์)
ก่อนหน้านี้มีการยอมรับเพียง 4 ชนิดย่อยเท่านั้น แต่ djampeana และ occidentalis ได้รับการยอมรับในปี ค.ศ. 2022 ตามผลการศึกษาทางวิวัฒนาการในปี ค.ศ. 2014 ส่วนชนิดย่อย paulandrewi ที่เชื่อว่าเป็นชนิดเฉพาะถิ่นของหมู่เกาะตุคังเบซี และได้รับการยอมรับในงานวิจัยปี ค.ศ. 2014 ไม่ได้รับการยอมรับจาก IOC
จนถึงปี 2023 นกกระตั้วหงอนส้มหรือ นกกระตั้วหงอนจำปา (Cacatua citrinocristata) เคยถูกพิจารณาว่าเป็นชนิดย่อยของนกกระตั้วเล็กหงอนเหลือง
การผสมพันธุ์

นกกระตั้วเล็กหงอนเหลืองทำรังในโพรงต้นไม้ ไข่มีสีขาวและมักจะมี 2 ฟองในหนึ่งครอก พ่อและแม่ช่วยกันฟักไข่ โดยใช้เวลาประมาณ 28 วันในการฟักไข่ และลูกนกจะออกจากรังประมาณ 75 วันหลังจากฟักออกจากไข่